Andris Teikmanis

Andris Teikmanis (dzimis  Rīgā) ir Latvijas jurists, diplomāts un politiķis. Bijis Latvijas Republikas Augstākās padomes deputāts, Rīgas pašvaldības vadītājs no 1990. līdz 1994. gadam, bet no 2019. līdz 2023. gadam vadīja Latvijas Valsts prezidenta Egila Levita kanceleju.

 Dzīvesgājums 
Dzimis 1959. gadā Rīgā. Mācījās Rīgas 5. vidusskolā, no 1978. līdz 1983. gadam studēja Latvijas Valsts universitātes juridiskajā fakultātē. Studiju laikā bija jauktā kora "Juventus" dziedātājs un kora prezidents. Līdz 1990. gadam viņš strādāja par tiesu izmeklētāju Latvijas PSR prokuratūrā un par Kirova rajona tautas tiesas tiesnesi. 1990. gada 4. martā viņu pirms termiņa beigām atbrīvoja no amata ar Latvijas PSR Augstākās Padomes Prezidija lēmumu.

1988. gadā viņš piedalījās Latvijas Tautas frontes dibināšanā. 1989. gadā Teikmani ievēlēja par Rīgas tautas deputātu padomes deputātu, bet 1990. gadā — par padomes priekšsēdētāju (jaunākais pašvaldības vadītājs Rīgas domes vēsturē, ievēlēts 31 gada vecumā).
1990. gada 18. martā A. Teikmani ievēlēja par Latvijas Republikas Augstākās padomes deputātu, viņš balsoja par Neatkarības deklarāciju. Pēc Latvijas neatkarības atgūšanas turpināja vadīt Rīgas pašvaldību, no 1992. gada — kā Rīgas domes priekšsēdētājs.

1994. gadā viņš pievērsās diplomātiskajai darbībai un kļuva par Latvijas ārkārtējo un pilnvaroto vēstnieku Eiropas Padomē. Pēc tam no 1995. gada strādāja Ārlietu ministrijā, bija Latvijas vēstnieks Vācijā un Latvijas vēstnieks Krievijas Federācijā.
2001. gadā A. Teikmani apsūdzēja par nolaidību tā sauktajā "sagrieztā zviedru kuģa" lietā, bet nesodīja.

No 2008. līdz 2013. gadam bija Ārlietu ministrijas valsts sekretārs, no 2013. gada Latvijas vēstnieks Apvienotajā Karalistē, kā arī Austrālijas Savienībā un Jaunzēlandē,Laikraksts „Latvietis“ Nr. 283 2013. gada 8. novembrī no 2016. gada — Latvijas vēstnieks ASV.

No 2019. gada 5. augusta līdz prezidenta pilnvaru beigām 2023. gadā A. Teikmanis vadīja Latvijas Valsts prezidenta Egila Levita kanceleju.

Ir Latvijas Universitātes absolventu jauktā kora "Jubilate" dziedātājs.

 Atsauces 

 Ārējās saites 
 Biogrāfija līdz 2000. gadam

Kategorija:1959. gadā dzimušie
Kategorija:Latvijas tiesneši
Kategorija:Latvijas vēstnieki ASV
Kategorija:Latvijas vēstnieki Apvienotajā Karalistē
Kategorija:Latvijas vēstnieki Krievijā
Kategorija:Latvijas vēstnieki Vācijā
Kategorija:LR Augstākās Padomes deputāti
Kategorija:Latvijas valsts sekretāri
Kategorija:Rīgas pašvaldības vadītāji
Kategorija:Triju Zvaigžņu ordeņa komandieri
Kategorija:Atzinības krusta lielvirsnieki
Kategorija:Rīgā dzimušie
Kategorija:PSRS juristi